ประเทศมอนเตเนโกรในการประกวดเพลงยูโรวิชันปี 2026

ประเทศมอนเตเนโกรจะเข้าร่วมการประกวดเพลงยูโรวิชันปี 2026 ซึ่งจัดขึ้นในเวียนนา ด้วยเพลง "นอวาซอรา" โดยศิลปินตามารา ฌิฟกอวิช ซึ่งได้รับการคัดเลือกผ่านการประกวดเพลงระดับชาติ มอนเตซอง 2025 จัดโดยองค์การแพร่สัญญาณวิทยุและโทรทัศน์แห่งมอนเตเนโกร (อาร์ทีซีจี) สถานีโทรทัศน์แห่งชาติที่เข้าร่วม

 ภูมิหลัง 

ประเทศแอลเบเนียได้เข้าร่วมการประกวดเพลงยูโรวิชันมาแล้ว 13 ครั้งตั้งแต่การประกวดปี 2007 ด้วยเพลง "อัยเด โกรชี" โดยสเตวาน ฟาดดี มอนเตเนโกรทำผลงานสูงสุดได้อันดับที่ 13 โดยได้ในปี 2015 ด้วยเพลง "อาดีโอ" โดยเนซ  ซึ่งเป็นครั้งสุดท้ายที่มอนเตเนโกรผ่านเข้ารอบหลังครั้งแรกในปี  มอนเตเนโกรไม่ได้เข้าร่วมการประกวดในปี 2010, 2011, 2021, 2023, และ 2024 โดยอ้างถึงผลการประกวดที่ไม่โดเด่น และ/หรือปัญหาทางการเงิน  สำหรับการประกวดปีก่อนหน้า เพลง "ดอบรอด็อชลี" ของนินา ฌิฌิช ตกรอบรองชนะเลิศ โดยทำผลงานได้อันดับสุดท้ายของรอบนั้น

ในฐานะสถานีโทรทัศน์แห่งชาติที่เข้าร่วม อาร์ทีซีจีจัดการคัดเลือกตัวแทนในการประกวดเพลงยูโรวิชันและออกอากาศการแข่งขันนั้นภายในประเทศ โดยได้ใช้การประกวดเพลงระดับชาติ มอนเตซองเมื่อวันที่ 26 สิงหาคม ค.ศ. 2025 อาร์ทีซีจีได้ยืนยันการเข้าร่วมการประกวดปี 2026 และการจัดการประกวด มอนเตซอง 2025 ที่ผ่านมาอาร์ทีซีจีเคยใช้วิธีการต่าง ๆ ในการคัดเลือกตัวแทนจากมอนเตเนโกร เช่น การคัดเลือกภายใน และการประกวดเพลงระดับชาติ

 ก่อนยูโรวิชัน 
 มอนเตซอง 2025 
มอนเตซอง 2025 เป็นการประกวดเพลงระดับชาติที่จัดขึ้นเพื่อคัดเลือกตัวแทนของมอนเตเนโกรในการประกวดเพลงยูโรวิชันปี 2026 ซึ่งจัดโดยอาร์ทีซีจี การประกอบประกอบด้วยรอบชิงชนะเลิศในวันที่ 21 ธันวาคม ค.ศ. 2025 ซึ่งจัดขึ้นที่สตูดิโอใหญ่ของอาร์ทีซีจีในพอดกอรีตซา โดยมีอันเดรีย เซกูลารัค, ดายานา โกลูโบวิช เปโยวิช และเยเลนา โบโซวิชเป็นพิธีกร การตัดสินจากผู้ชนะจะนับจากคณะกรรมการ ซึ่งในปีนี้ประกอบด้วยอาบอร์และทีนนา (), ชกอดราเอเลกตรอนีเก (), นินา ฌิฌิช (), อัสยา โฌโกวิช () และวลาดีมีร์ กราอิช โดยนับสัดส่วนคะแนนเป็นร้อยละ 50 และอีกส่วนหนึ่งจากผู้ชมทั้งในมอนเตเนโกรและจากทั่วโลก โดยระบบคะแนนจะใช้คล้ายกับในการประกวดเพลงยูโรวิชัน โดยคะแนนจากทั้งสองจะนำมาจัดอันดับอีกครั้ง โดยผู้ที่ได้คะแนนมากที่สุดจากส่วนหนึ่งจะได้รับ 12 คะแนน และที่รองลงมาจะได้ 10, 8-1 คะแนนตามลำดับ โดยคะแนนรวมสุดท้ายจะมาจากการนับคะแนนชุดหลังนี้

ตามารา ฌิฟกอวิชชนะการประกวดด้วยเพลง "นอวาซอรา" และคะแนนรวม 22 คะแนน โดยได้รับคะแนนสูงสุด (12 คะแนน) จากคณะกรรมการ และได้รับคะแนนอันดับสอง (10 คะแนน) จากผู้ชม โดยมีลารา บอลติช ด้วยเพลง "ริทึมบอย" ในอันดับที่สอง และลานาและจอร์เจ ด้วยเพลง "เตมเปราตูรา" ในอันดับที่สาม โดยตามาราจะได้รับสิทธิในการเข้าร่วมการประกวดเพลงยูโรวิชันปี 2026 มอนเตเนโกรจะได้เข้าประกวดในรอบรองชนะเลิศหนึ่งในสองรอบ โดยจะมีการจับสลากแบ่งกลุ่มรอบรองชนะเลิศในวันที่ 12 มกราคม ค.ศ. 2026

 อ้างอิง 

หมวดหมู่:ประเทศมอนเตเนโกรในการประกวดเพลงยูโรวิชัน
หมวดหมู่:ประเทศที่เข้าร่วมการประกวดเพลงยูโรวิชันปี 2026